陳紫芊

陳紫芊，前名陳晨，係香港女藝人，主要做模特兒、演員同埋DJ工作，2018年開始參予電視節目演出。

簡歷
陳紫芊以前住美國西雅圖，大學讀美國明尼蘇達大學傳理系，又做過兩年學生會幹事。

陳紫芊本嚟係位兼職模特兒，2017年佢去參選香港小姐，最後退選，但係畀輝皇娛樂睇中簽佢做演員，客串過一啲電影。

2018年，佢參予無綫電視綜藝節目《美女廚房》，做其中一位美女學徒。

演出

電視劇
2020年：《好人好姐》 飾演 Ceci

網絡電視劇
2020年：《戰毒》 飾演 周冰

電視節目
2020年：《埋嚟睇 埋嚟玩》 天氣女郎
2021年：《最後一屆口罩小姐選舉》40強參賽者
2021年：《水著考有Feel》嘉賓

電視節目
2018年：《美女廚房》 美女學徒

廣告代言
 森川實業
 Allklear
 大都會融創

爭議事件

唔講普通話就分手短片事件 
喺2020年11月，一條中國大陸抖音嘅影片喺香港各大社區平台流傳，當中女主角對白純粹只係因為唔鍾意男朋友唔識講普通話，提到「香港嘅全名是中國香港……連普通話說的不標準，分手啦！」嘅內容，引起網民關注，陳紫芊喺網上為條片護航，結果畀超過400名網民批評。由於外形接近，有人以為陳紫芊就係呢條片嘅女主角，但其後就有網民發現，影片入面嘅演員其實係女模特兒鍾曦南。

香港女模特兒
香港女演員
晨
最後一屆口罩小姐選舉參賽者